Najväčšie kriminálne prípady Slovenska

Najväčšie kriminálne prípady Slovenska je slovenský dokumentárny seriál z roku 2006 o závažných kriminálnych prípadoch, ktoré sa udiali na území Slovenska prevažne v 20. storočí. 36 epizód v dĺžke približne 25 minút obsahujú autentické zábery prípadov, rekonštrukcie a analýzy psychológov (ako napr. Anton Heretik), ktorí sa snažia nájsť dôvody, ktoré viedli vrahov k ich činom. Komentáre k jednotlivým epizódam načítal Tomáš Maštalír.

Série

Časti 

Nasledujúci zoznam obsahuje epizódy v poradí, ako boli odvysielané. V zátvorke je rok, kedy sa zločin udial, v niektorých prípadoch vrahovia svoje činy zopakovali, preto sú v názve dva roky, prípadne obdobie. Ku každej epizóde je spísaný súhrn udalostí, ktoré boli v jednotlivých epizódach spomenuté.

Nasledujúci zoznam obsahuje epizódy v poradí, ako boli odvysielané. V zátvorke je rok, kedy sa zločin udial, v niektorých prípadoch vrahovia svoje činy zopakovali, preto sú v názve dva roky, prípadne obdobie. Ku každej epizóde je spísaný súhrn udalostí, ktoré boli v jednotlivých epizódach spomenuté.

Priezviská obetí sú spomenuté len iniciálou, bez ohľadu na to, či v epizódach odzneli alebo nie.

1. Vietnamský masaker (1994) 
 páchateľ: Róbert Matta a Viliam Hauser
 dôvody, ktoré viedli ku spáchaniu činu: vízia rýchleho zbohatnutia bez práce a úsilia
 miesto a dátum činu: Bratislava, 8. apríl 1994
 obete činu: 6 zamestnancov a rodinných príslušníkov obchodnej firmy – zastrelenie, v jednom prípade udusenie
 verdikt súdu: obaja páchatelia boli odsúdení na doživotie

2. Škrtič žien (1990 – 91) 
 páchateľ: Jozef Slovák
 dôvody, ktoré viedli ku spáchaniu činu: sexuálne motívy, motív zisku, pomsta (samotný páchateľ nikdy nepotvrdil pravé motívy svojich činov)
 miesto a dátum činu: viacero lokalít, viď nižšie
 obete činu: štyri mladé ženy, náhodne spoznané
 Diana L., zavraždená 26. júna 1991 z dôvodu pomsty, v blízkom okolí Záhorskej Bystrice,
 Monika O., 2. augusta 1990 nájdené pozostatky v lokalite Konopiště (Benešov, okres Benešov, Česko) – ubitie na smrť
 Vladislava M., pravdepodobne začiatkom augusta 1990 nájdené pozostatky, v blízkom okolí Bratislavy (Kamzík) – pravdepodobne uškrtenie
 Anna K., v auguste 1991 nájdené pozostatky, v blízkom okolí Bratislavy (Železná studnička) – uškrtenie
 verdikt súdu: páchateľ odsúdený na doživotie (Ilava)

3. Nočný vrah (1990 – 92) 
 páchateľ: Ondrej Rigo
 dôvody, ktoré viedli ku spáchaniu činu: sexuálne motívy (sexuálna deviácia znalcami nepotvrdená), motív zisku, agresivita, bezcitnosť, chýbajúca empatia páchateľa, pravdepodobne schizoidná štruktúra osobnosti
 miesto a dátum činu: viacero lokalít, viď nižšie
 obete činu: náhodné vytipované obete
 Helena S. (†40) 7. júna (alebo júla) 1990, v Mníchove – ubitie na smrť
 Ilka Z. (†27) 31. júla 1990, v Mníchove – ubitie na smrť
 Mária van der W. (†56) 27. septembra 1990, na predmestí Amsterdamu – ubitie na smrť
 Terézia R. (†88) 7. októbra 1990, v Bratislave – ubitie na smrť
 Anna P. (†39) a Juraj N. (†15) v noci z 2. na 3. januára 1991, v Bratislave – ubitie na smrť
 Helena N. (†79) 25. apríla 1991, v Bratislave – ubitie na smrť
 Henrieta O. (†21) v noci z 13. na  14. júla 1991, v Bratislave – ubitie na smrť
 Matilda U. (†67) v noci z 3. na 4. marca 1992, v Bratislave – ubitie na smrť
 verdikt súdu: doživotie. 14. júna 2022 zomrel v trenčianskej väzenskej nemocnici

4. Čubirková (1951 a 1964) 
 páchateľ: Irena Čubirková, Václav Bernárt (spolupáchateľ)
 dôvody, ktoré viedli ku spáchaniu činu: nespokojnosť v manželstve, manželská nevera, manželské nezhody, možná snaha o vyplatenie poistky za smrteľný úraz. V prípade druha nezhody medzi partnermi, alkoholizmus
 miesto a dátum činu: viacero lokalít, viď nižšie
 obete činu:
 Ján Č., prvý manžel páchateľky, zavraždený 10. októbra 1951 v Trutnove – ubitie na smrť
 Ambróz Š., druhý manžel páchateľky, zavraždený 7. decembra 1964 v Boleráze (okr. Trnava) – ubitie na smrť
 verdikt súdu: Irena Čubirková – trest smrti obesením, Václav Bernárt – 15 rokov nepodmienečne

5. Nedokončená modlitba (1960) 
 páchateľ: Ján Jenej
 dôvody, ktoré viedli ku spáchaniu činu: psychické problémy páchateľa, chýbajúca empatia, sexuálny motív, možný sadizmus, alkoholizmus, finančné problémy, snaha ľahko získať peniaze
 miesto a dátum činu: Námestovo, február 1960, bližšie neurčené
 obete činu: náhodní návštevníci miestneho kostola
 Helena V. – ubitie na smrť
 Florián V. – ubitie na smrť
 Albína S. – ubitie na smrť
 verdikt súdu: trest smrti, vrah bol popravený 20.12.1960

6. Dvojnásobná poprava (1973) 
 páchateľ: Vojtech Absolon, František Sýkora, Stanislav Polák, Mikuláš Kánya, Milan Lakatoš (ako jediný sa súdneho procesu nedožil, neskôr sprostený obžaloby)
 dôvody, ktoré viedli ku spáchaniu činu: naplánovanie úkladnej vraždy Miroslava Adamkoviča z dôvodu, že by mohol Verejnej bezpečnosti prezradiť trestnú činnosť skupiny horeuvedených páchateľov
 miesto a dátum činu: Trnava, 29. december 1973
 obete činu:
 Miroslav A. – zastrelenie
 Soňa K. – zastrelenie (pred smrťou niekoľkokrát znásilnená)
 verdikt súdu: Vojtech Absolon trest smrti, František Sýkora 13 rokov nepodmienečne, Stanislav Polák 10 rokov nepodmienečne, Mikuláš Kánya 7 rokov nepodmienečne

7. Krutý osud taxikára (1952) 
 páchateľ: Štefan Krutý
 dôvody, ktoré viedli ku spáchaniu činu: okradnutie obetí, získanie peňazí
 miesto a dátum činu: viacero lokalít (Bratislava a Myslenice)
 dátum činu: 1. 2. apríl 1952 (Bratislava), 10. august 1952 (Myslenice)
 počet obetí: 1 + 1
 Viliam F. (†49) noc z 1. na 2. apríla, Bratislava – ubitie na smrť
 Pavol S. (†56) 10. augusta 1952, Myslenice – ubitie na smrť
 verdikt súdu: trest smrti

8. Vražda bezdomovcov (1997) 
 páchateľ: Viliam Feigler, Božena Mlčová, Ján Szabó, Peter Czinege
 dôvody, ktoré viedli ku spáchaniu činu: alkoholizmus, agresivita, konflikty a vážne nezhody v komunite bezdomovcov
 miesto činu: Bratislava
 dátum činu: po 14. júli 1997, bližšie neurčené
 počet obetí: 2 (bezdomovci, známi páchateľov)
 Miroslav M. – utýranie na smrť obzvlášť brutálnym spôsobom
 Jaroslav P. – utýranie na smrť obzvlášť brutálnym spôsobom
 verdikt súdu: Viliam Feigler doživotie, Božena Mlčová 25 rokov nepodmienečne, Ján Szabó 15 rokov nepodmienečne, Peter Czinege 13 rokov nepodmienečne

9. Smrť prichádza z hôr (1978 a 1982) 
 páchateľ: Juraj Lupták
 dôvody, ktoré viedli ku spáchaniu činu: sexuálny motív (nepotvrdená žiadna úchylka), agresívna osoba s nedostatkom empatie a závislá na alkohole
 miesto činu: Banská Bystrica a blízke okolie
 dátum činu: 6. máj 1978, 2. jún 1982, 18. jún 1982
 počet obetí: 3
 Elena A. 6. mája 1978 – uškrtenie, prípadne ubitie na smrť
 Mária V. (hoci sa J. Lupták prv priznal k jej zavraždeniu, jej pozostatky sa nikdy nenašli. J. Lupták bol nakoniec sprostený obvinenia za tento čin)
 Lýdia R. 2. júna 1982 – uškrtenie
 Ivana T. 18. júna 1982 – uškrtenie, prípadne ubitie na smrť
 verdikt súdu: trest smrti, 16. júl 1987

10. Nemilosrdní (1986) 
 páchateľ: dvaja vietnamskí robotníci + jeden vietnamský komplic
 dôvody, ktoré viedli ku spáchaniu činu: získanie peňazí od vytipovaných obetí, agresivita páchateľov
 miesto činu: Bratislava (Zlaté piesky)
 dátum činu: koniec augusta 1986
 počet obetí: 3, dvaja vietnamskí a jeden slovenský robotník – ubitie sekerou na smrť
 verdikt súdu: trest smrti pre vrahov (podľa A. Heretika neskôr zmenené na 25 rokov), 6 rokov a vyhostenie pre komplica

11. Horehronský rozparovač (1987) 
 páchateľ: Štefan Svitek
 dôvody, ktoré viedli ku spáchaniu činu: manželské nezhody, porucha osobnosti, agresivita, sadizmus, alkoholizmus a sexuálne úchylky manžela
 miesto činu: Brezno
 dátum činu: 30. október 1987
 počet obetí: 3, manželka a deti páchateľa – rozsekanie sekerou a rozrezanie nožom na viacero častí
 verdikt súdu: trest smrti obesením, posledný popravený páchateľ v bývalej ČSSR

12. Odsúdení na smrť (1978 – 79) 
 páchateľ: Štefan Pantl
 dôvody, ktoré viedli ku spáchaniu činu: sexuálna agresia páchateľa, emočný deficit
 miesto činu: Bratislava
 dátum činu: 12. – 13. september 1979 (činu predchádzalo niekoľko pokusov o znásilnenie iných osôb v priebehu rokov 1978/79)
 počet obetí: 2
 Oľga H. – uškrtenie, sexuálne zneužitie
 Vlasta M. – uškrtenie, sexuálne zneužitie
 verdikt súdu: trest smrti, 30. júl 1981

13. Sedem rokov nestačilo (1968 a 1979) 
 páchateľ: František Tégler
 dôvody, ktoré viedli ku spáchaniu činu: disociálna a schizoidná porucha osobnosti páchateľa, ľahká debilita, sexuálny motív, v druhom prípade finančné problémy a snaha sa ľahko dostať k peniazom
 miesto činu: Dolný Kubín
 dátum činu: marec 1968, 11. marec 1979
 počet obetí: 1 + 1
 Martin S. – znásilnenie, obesenie
 Ján K. – ubitie sekerou na smrť
 verdikt súdu: 7 rokov nepodmienečne, v druhom prípade trest smrti (25. september 1980)

14. Nenapraviteľný (1975 a 1992) 
 páchateľ: Štefan Mlynarovič
 dôvody, ktoré viedli ku spáchaniu činu: ťažké povahové úchylky, nízka inteligencia, psychopatická žiarlivosť páchateľa, agresivita, kombinácia liekov s alkoholom
 miesto činu: Bratislava
 dátum činu: 1. júl 1975, 15. jún 1992 (8. augusta sa našlo telo), 4. júl 1992
 počet obetí: 1 + 2
 Božena P. 1. júla 1975 – ubitie, uškrtenie
 Soňa M. (†11) nezvestná od 15. júna 1992, smrť nastala pravdepodobne medzi 5. až 20. júlom 1992 – neznámy spôsob usmrtenia
 Anna M. (†52) 4. júla 1992 – ubitie, dobodanie na smrť
 verdikt súdu: 25 rokov, po 14,5 roku podmienečne prepustený, v druhom prípade doživotie

15. Vraždiaci novinár (1994) 
 páchateľ: Roland Brhlík (agresívny, chorobne žiarlivý) + Monika (komplic, jeho manželka), závislá na ňom
 pozn.: v dokumente je spomínané meno Monika, čo je krycie meno, v skutočnosti komplicka sa volala Zuzana
 dôvody, ktoré viedli ku spáchaniu činu: okradnutie obete
 miesto činu: Bratislava
 dátum činu: 3. august 1994 (7. augusta 1994 sa našlo telo v Malom Dunaji) 
 počet obetí: 1
 Rustamaj X. – zastrelenie
 verdikt súdu: Roland výnimočný trest, Monika (Zuzana) 15 rokov nepodmienečne

16. Unínska lúpež (1971) 
 páchateľ: Svätopluk Bartonek, Anton Stašek, Ladislav Škrabal
 dôvody, ktoré viedli ku spáchaniu činu: túžba po peniazoch
 miesto činu: pri obci Štefanov (tomuto činu predchádzalo niekoľko neúspešných pokusov v iných lokalitách). Pred obcou Holíč sa zbavili ŠPZ a zbrane
 dátum činu: 11. november 1971
 počet obetí: 2
 Pavol M. – zastrelenie
 Cecília F. – zastrelenie
 verdikt súdu: Svätopluk Bartonek a Anton Stašek trest smrti (22. november 1972), Ladislav Škrabal 15 rokov nepodmienečne (vo väzení spáchal samovraždu obesením)

17. Teror na Ministerstve spravodlivosti (1973) 
 páchateľ: Ondrej Chalmovský
 dôvody, ktoré viedli ku spáchaniu činu: nespokojnosť s výškou invalidného dôchodku, posudkové prieťahy.
 miesto činu: Ministerstvo spravodlivosti, Bratislava
 dátum činu: 16. január 1973
 počet obetí: 2 (vrátane páchateľa)
 Oto Š. (námestník ministra)
 Ondrej Chalmovský (páchateľ)
 + niekoľko zranených
 spôsob zavraždenia obetí: úmyselný výbuch, ktorý bol v značnej miere spôsobený neodborným zásahom policajných zložiek vedených priamo ministrom Királym
 verdikt súdu: žiadny, páchateľ zahynul pri výbuchu
 Pozn.: natáčania epizódy Teror na Ministerstve spravodlivosti (1973) sa zúčastnil aj Dezider Belko, pracovník Ministerstva spravodlivosti, ktorý bol priamym účastníkom daného incidentu.

18. Vopred ohlásená vražda (1981) 
 páchateľ: Anna Dudášová
 dôvody, ktoré viedli ku spáchaniu činu: vážne manželské nezhody, agresívna a tyranská povaha manželky
 miesto činu: Košice a Kašov (okr. Trebišov)
 dátum činu: nespomenuté, podľa iných online zdrojov február 1981
 počet obetí: 1 (manžel páchateľky) – rozštvrtenie tela
 verdikt súdu: 15 rokov nepodmienečne

19. Vrah stopárok (1976) 
 páchateľ: Miroslav Somora
 dôvody, ktoré viedli ku spáchaniu činu: neschopnosť empatie, sexuálna agresia, nezdržanlivosť, psychopatia
 miesto činu: v okolí Trenčianskej Teplej, telá obetí boli nájdené na Morave, pri Valašských Kloboukoch
 dátum činu: 8. – 9. august 1976
 počet obetí: 2
 Tatiana G. – ubitie a ubodanie na smrť
 Viera K. – ubitie a ubodanie na smrť
 verdikt súdu: trest smrti (február 1979)

20. Otec...? (1994) 
 páchateľ: Jaroslav Garaj
 dôvody, ktoré viedli ku spáchaniu činu: zlá finančná situácia, dlhy, bezvýchodisková situácia, pravdepodobné psychické problémy alebo poruchy osobnosti páchateľa
 miesto činu: obec Dubové (časť Požehy, okr. Martin)
 dátum činu: 5. február 1994
 počet obetí: 4 (manželka a deti páchateľa)
 Anna G. (†34) – uškrtenie a zadusenie
 Veronika G. (†3) – utopenie
 Mária G. (†2) – utopenie
 Vojtech G. (†10 m) – utopenie
 verdikt súdu: doživotie

21. Manžel a milenci (1978) 
 páchateľ: Vladimír K., Ján S., Margita S. (spolupáchateľ)
 dôvody, ktoré viedli ku spáchaniu činu: agresivita, žiarlivosť
 miesto činu: Košice
 dátum činu: 22. júl 1978
 počet obetí: 1 
 Karol U. (milenec Margity S.) – ubitie, ťažké ublíženie na zdraví s následkom smrti
 verdikt súdu: Vladimír K. 12 rokov nepodmienečne, Ján S. 2,5 roka nepodmienečne

22. Leopoldovská vzbura (1990) 
 páchateľ: rádovo desiatky vzbúrených väzňov
 dôvody, ktoré viedli ku spáchaniu činu: nespokojnosť väzňov, ktorých sa netýkala ponovembrová amnestia udelená prezidentom Václavom Havlom.
 miesto činu: Leopoldov (väznica)
 dátum činu: 28. marec 1990
 počet obetí: 1 mŕtvy – preseknutie stehennej tepny pravdepodobne výstrelom zo zbrane alebo neznámym kovovým predmetom.
 29 zranených (väzňov)
 verdikt súdu: obvinených 78 väzňov (trestné činy vzbury, krádeže a poškodzovania cudzej veci, vydierania, útoku na verejného činiteľa, všeobecného ohrozovania spolupáchateľstvom). Tresty udelené vo výške niekoľko mesiacov až 11 rokov.
 Pozn.: natáčania epizódy Leopoldovská vzbura (1990) sa zúčastnili aj niektorí významní politici vtedajšej doby: Ján Čarnogurský (prvý podpredseda federálnej vlády národného porozumenia, 1990), Ladislav Košťa (minister spravodlivosti SR, 1990), Vladimír Mečiar (minister vnútra SR, 1990) a Milan Čič (predseda vlády SR a podpredseda vlády ČSFR, 1990).

23. Smrť v plameňoch (1985) 
 páchateľ: Peter Ollé(?)
 dôvody, ktoré viedli ku spáchaniu činu: schizoidná porucha osobnosti, psychické problémy, ťažké depresie, žiadne vízie do budúcnosti, nedostatok peňazí
 miesto činu: Bratislava
 dátum činu: 17. marec 1985, koniec leta 1985, 18. november 1985
 počet obetí: 3
 Júlia B. – sotenie zo schodov a následné ubitie, skonala na následky zranení o dva dni neskôr
 Rozália K. – ubitie, dobodanie a uškrtenie na smrť
 Júlia S. – uškrtenie
 verdikt súdu: výnimočný trest (konkrétne sa nespomína, trest smrti nedostal len preto, lebo svoje činy spáchal ako mladistvý a psychológovia predpokladali, že je u neho možná resocializácia)

24. Liečiteľ (1977 a 1979) 

 páchateľ: Tomáš Stražák
 dôvody, ktoré viedli ku spáchaniu činu: polymorfne psychopatická osobnosť, histriónska porucha osobnosti, schizoidná porucha osobnosti, impulzívna, agresívna osobnosť, sadizmus
 miesto činu: Nové Zámky
 dátum činu: 13. júl 1979
 počet obetí: -
 Mária (obeť prežila)
 spôsob zavraždenia obetí: obeť prežila s ťažkými zraneniami, ktoré vznikli mučením, týraním a vyhodením obete zo 7. poschodia paneláka
 verdikt súdu: pár rokov väzenia (bližšie nespomenuté)

25. Prípad Kaplná (2003) 

 páchateľ: Henrich Masár
 dôvody, ktoré viedli ku spáchaniu činu: drogová závislosť páchateľa a nedostatok peňazí, agresivita, asociálna porucha osobnosti
 miesto činu: viacero lokalít (viď odstavec "počet" obetí"), Kaplná, okr. Senec, rukojemnícka dráma
 dátum činu: 16. júl 2003, činu predchádzalo viacero prípadov, ktoré mali vplyv na udelenie konečného verdiktu, viď nižšie
 počet obetí: 3
 Mária D., 9. júla 2003, ubodanie nožom, Trnava
 Margita Š., 12. júla 2003, ubitie na smrť, Hlohovec
 Peter H., 15. júla 2003, zastrelenie, Váhovce, okr. Galanta
 spôsob zavraždenia obetí: 
 verdikt súdu: doživotie

26. Medea (1984) 
 páchateľ: Mária M.
 dôvody, ktoré viedli ku spáchaniu činu: manželské nezhody spôsobené príliš rozdielnym pohľadom na život, histriónska porucha osobnosti a chorobná žiarlivosť manželky, nedostatok empatie u manžela
 miesto činu: Sobrance
 dátum činu: 9.-10. jún 1984
 počet obetí: 2 (deti manželov)
 Mária M. (otrávenie liekmi, zomrela o tri dni neskôr na následky otravy)
 Paula M. (otrávenie liekmi, ubodanie na smrť)
 verdikt súdu: 13 rokov nepodmienečne

27. Krvavé meniny (1983) 
 páchateľ: Ružena S.
 dôvody, ktoré viedli ku spáchaniu činu: vážne manželské nezhody, alkoholizmus, agresivita a chorobná žiarlivosť manžela, týranie manželky
 miesto činu: Čierna voda (časť obce Chorvátsky Grob, okr. Senec)
 dátum činu: 30. august 1983
 počet obetí: 1 (manžel páchateľky)
 spôsob zavraždenia obete: ubitie na smrť mlynčekom na mäso
 verdikt súdu: 13 rokov nepodmienečne, prepustená po siedmych rokoch

28. Manipulovateľný (1986) 
 páchateľ: páchateľ nebol jednoznačne určený, pravdepodobne Vladimír Š., na popud Anny Š. (tiež nejednoznačne dokázané). Vladimír Š. sa počas rekonštrukcie prípadu z roku 1986 priznal k prípadu vraždy z roku 1981, ale tak isto aj v tomto prípade za páchateľa nebol jednoznačne určený
 dôvody, ktoré viedli ku spáchaniu činu: sadizmus a ťažká debilita (čo značne sťažovalo priebeh vyšetrovania), emočná labilita, impulzívnosť
 miesto činu: Bratislava
 dátum činu: 24. máj 1986, 21.-22. august 1981
 počet obetí: 2
 Terézia G. máj 1986
 Mária G. august 1981
 spôsob zavraždenia obetí: pravdepodobne ubitie sekerou na smrť
 verdikt súdu: Anna Š. zbavená viny, trestné stíhanie Vladimíra Š. pozastavené, nariadenie ústavnej liečby

29. Žena na balkóne (1985) 
 páchateľ: Gašpar S.
 dôvody, ktoré viedli ku spáchaniu činu: manželské nezhody, nestála a výbušná povaha manžela, závislosť od alkoholu, nedostatok empatie, alkoholická charakteropatia
 miesto činu: <nespomenuté>, pravdepodobne Bratislava
 dátum činu: 23. august 1985
 počet obetí: 1
 Alžbeta S. (manželka páchateľa) – ubitie na smrť a uškrtenie (pravdepodobný spôsob; páchateľ pravý spôsob nepriznal)
 verdikt súdu: 14,5 roka nepodmienečne

30. Nikdy neprečítaná pošta (1971) 
 páchateľ: Milan
 dôvody, ktoré viedli ku spáchaniu činu: strach pred väzením a opustením manželkou, agresivita, žiarlivosť, expozívna psychopatia, výbuchy hnevu
 miesto činu: Cífer
 dátum činu: 24. október 1971
 počet obetí: 2
 Margita – ubitie na smrť sekerou
 Juraj – ubitie na smrť sekerou
 verdikt súdu: udelený trest smrti, ktorý bol neskôr zmiernený na iný trest

31. Pištoľník z Považia (1972) 
 páchateľ: Rastislav K., Jozef K. (komplic)
 dôvody, ktoré viedli ku spáchaniu činu: despotická výchova otca páchateľa, nedostatočná socializácia, psychopatia, ľahká debilita, snaha získať financie
 miesto činu: Rajecké Teplice
 dátum činu: 17. november 1972
 počet obetí: 1
 Štefan D. – postrelenie, následné ubitie na smrť
 verdikt súdu: Rastislav K. 25 rokov nepodmienečne, Jozef K. 3,5 roka nepodmienečne

32. Vražda v nočnom parku (1968) 
 páchateľ: Jozef
 dôvody, ktoré viedli ku spáchaniu činu: asociálna povaha, nezáujem o začlenenie do spoločnosti
 miesto činu: Prešov
 dátum činu: 21. marec 1968
 počet obetí: 1
 MUDr. Margita M. – zastrelenie
 verdikt súdu: 10 rokov nepodmienečne

33. Rozsudok: Smrť (1976) 
 páchateľ: Karol Kalmer
 dôvody, ktoré viedli ku spáchaniu činu: snaha získať peniaze, recidíva
 miesto činu: Bratislava
 dátum činu: 12. jún 1976
 počet obetí: -
 ("len" ťažko zranený policajt)
 verdikt súdu: Karol Kalmer ako recidivista bol obvinený z 3-násobného pokusu o vraždu a odsúdený na trest smrti (20. júl 1977)
 jediný prípad v novodobej histórii slovenskej kriminalistiky, kedy trest smrti bol udelený za pokus o vraždu

34. Vinný, nevinný (1983) 
 páchateľ: Jozef Kafrík
 dôvody, ktoré viedli ku spáchaniu činu: paranoidná schizofrénia, chorobná nedôvera voči ľuďom a systému
 miesto činu: neupresnené, západné Slovensko
 dátum činu: 23. júl 1983
 počet obetí: 4
 strýko páchateľa – zastrelenie
 miestny farár – zastrelenie
 svokra páchateľa – zastrelenie
 Ivan N., rumunský vodič kamióna – zastrelenie
 verdikt súdu: páchateľovi bola nariadená ochranná psychiatrická liečba
 V roku 2009, 10 rokov po tom ako bol prepustený z ochrannej liečby, bol odsúdený za vraždu manželky

35. Zrodený zabíjať (1970 a 1975) 
 páchateľ: Ivan Kuzmický
 dôvody, ktoré viedli ku spáchaniu činu: konfliktná a asociálna povaha, agresivita pod vplyvom alkoholu, túžba po majetku a peniazoch
 miesto činu: Šurany, Kraľovany
 dátum činu: 1970 a 1975
 počet obetí: 2
 Jozef K., ubodanie na smrť (Šurany, 1970, za tento čin bol odsúdený na 7 rokov nepodmienečne)
 Kamil H., zastrelenie (Kraľovany, prelom júl/august 1975, za tento čin bol odsúdený na trest smrti) 
 verdikt súdu: trest smrti

36. Neobjasnená smrť kurtizány (1933) 
 páchateľ: stále neznámy, s vysokou pravdepodobnosťou však páchateľmi boli rotmajster Josef Pěkný a prostitútka Antónia Koklesová , ktorí boli podozriví už dlhší čas.
 dôvody, ktoré viedli ku spáchaniu činu: neznáme
 miesto činu: Praha. Pozostatky obete sa našli na vlakových staniciach v Bratislave a Košiciach.
 dátum činu: pravdepodobne noc z 31. augusta na 1. septembra 1933
 počet obetí: 1
 Otýlia V. – rozrezanie a rozštvrtenie tela obete na viacero častí
 verdikt súdu: -
 Pozn.: natáčania epizódy Neobjasnená smrť kurtizány (1933) sa zúčastnil aj známy český kriminalista Miloslav Jedlička, autor stránky kriminalistika.eu, ktorá sa podrobne zaoberá niektorými prípadmi spomenutých v tomto článku.

Externé odkazy

Referencie 

Slovenské televízne seriály
Slovenské dokumentárne seriály
Televízne seriály z roku 2006